stanford-oval/wikipedia huggingface dataset:
מוחמד שבאנה

| --- | --- |

 מדינה:  הרשות הפלסטינית הרשות הפלסטינית
 כינוי:  אבו אנס
 השתייכות:    חמאס  גדודי עז א-דין אל-קסאם 
 תפקידים בשירות
 מפקד חטיבת רפיח
מוחמד שבאנה (בערבית: محمد شبانة) או בכינויו אבו אַ֫נַס (בערבית: أبو أنس شبانة) הוא טרוריסט פלסטיני המשמש כמפקד חטיבת רפיח בזרוע הצבאית של החמאס, גדודי עז א-דין אל קסאם. תחתיו פועלים כארבעה גדודים.
בכרוזים שהטיל צה"ל בנובמבר 2023 בעזה, הוצע על ראשו פרס כספי של 500,000 דולר.
בחמאס

עוד לפני מינויו למפקד חטיבת רפיח, במהלך מבצע עופרת יצוקה, ב-31 בדצמבר 2008, על פי פרסומים פלסטיניים, צה"ל תקף את ביתו שבשכונת שאבורה ברפיח, אך שבאנה לא נפגע.
לאחר מותו של ראאד אל-עטאר במבצע צוק איתן ב-2014, מונה שבאנה להחליפו כמפקד חטיבת רפיח. במהלך מבצע שומר החומות, ב-13 במאי 2021, הפציץ צה"ל את ביתו שברפיח, אך שבאנה לא נפגע.
ביוני 2023, בעקבות שחרור של האסיר יוסף מסעוד, אחיו של מפקד החוליה שחטפה את הדר גולדין בקרב רפיח 2014, שבאנה הצטלם כאשר הוא משתתף בחגיגות השחרור שלו שאורגנו ברפיח, לצד מפקדים נוספים בחטיבה.
בחמאס > במלחמת חרבות ברזל

במהלך היומיים הראשונים שלאחר טבח שבעה באוקטובר נהרגו שניים מבניו של שבאנה, עבד א-נאסר ומחמוד, שהיו פעילים בכוח הנוח'בה של גדודי עז א-דין אל-קסאם.
על פי דיווחים פלסטינים, ב-20 בדצמבר 2023 ניסה צה"ל להורגו על ידי תקיפת בית משפחת שבאנה שבמזרח רפיח, אך מוחמד שבאנה ניצל ולא נפגע.
אַ֫נַס, בנו הבכור, נהרג אף הוא ב-18 במאי 2024, בקרבות מול צה"ל בשכונת א-תנור שברפיח.
ב-24 במאי 2024 בוצע ניסיון נוסף להורגו, כאשר הותקפה מנהרה שבתוכה מתחם תת-קרקעי שבה הוערך כי הוא שהה, אך שבאנה ניצל מהתקיפה.
חיים אישיים

לשבאנה ישנה משפחה רחבה בסיני שבמצרים.
הערות שוליים

↑  אור פיאלקוב, צה"ל מחלק כרוזים עם הצעות לפרס כספי על בכירי החמאס, ברשימה כל המטכ"ל של החמאס, באתר טוויטר, ‏9 בנובמבר 2023
↑  מבצע עופרת יצוקה - עדכון מספר 5, באתר מרכז המידע למודיעין ולטרור, ‏2 בינואר 2009
↑  אליאור לוי, פחות רקטות, יותר מנהרות: חמאס מתכונן לצוק איתן 2, באתר ynet, 10 ביולי 2016
↑  ג'ו טרוזמן, צה"ל הפציץ את ביתו של מפקד חטיבת רפיח של גדודי אל-קאסם, מוחמד שבאנה, על פי מקורות פלסטיניים, באתר טוויטר, ‏13 במאי 2021
↑  איציק סבן, דיווח: שוחרר לעזה אחיו של מפקד החולייה שחטפה את גופת הדר גולדין, באתר ישראל היום, 4 ביוני 2023
↑  بالفيديو والصور كتائب القسام تكرم المحرر يوسف مسعود في رفح, وكالة شهاب الإخبارية, ‏2023-06-07 (בערבית)
↑  בילאל ניזאר, מפקד חטיבת רפיח בגדודי אל-קסאם, מוחמד אנאס שבאנה, איבד את שני בניו, אבדל נאצר ומחמוד, באתר טוויטר, ‏9 באוקטובר 2023
↑  גלעד כהן, שניים מבניו של מח"ט רפיח בחמאס, מחמד שבאנה (אבו אנס) נהרגו ביומיים הראשונים למלחמה, באתר אבו עלי אקספרס, ‏20 בדצמבר 2023
↑  מפקד חטיבת רפיח נחשף: בניו מחבלי נוח'בה שחוסלו, כוחותיו בורחים מהעיר, באתר ישראל היום, 12 במאי 2024
↑  עמית סגל, הפלסטינים מדווחים: צה"ל ניסה לחסל את מח"ט רפיח. עוד לא ברור אם הצליח, באתר טלגרם, ‏20 בדצמבר 2023
↑  אבו עלי אקספרס, מקור עזתי מציין כי בית משפחת שבאנה שהותקף בשכונת שעות ברפיח הוא למעשה ביתו של אבו אנס שבאנה, באתר אבו עלי אקספרס, ‏20 בדצמבר 2023
↑  גיא מעיין, צפו ברגעים בהם הותקף ביתו של מח"ט רפיח, מוחמד שבאנה, עם 3 טילים, באתר טוויטר, ‏20 בדצמבר 2023
↑  מה חדש, הערבים מדווחים על ניסיון חיסול מח"ט רפיח, באתר טוויטר, ‏20 בדצמבר 2023
↑  עומר שחר, דיווחים בעזה על חיסולו של אנס שבאנה, בנו של מפקד חטיבת רפיח בחמאס, מוחמד שבאנה, באתר כאן – תאגיד השידור הישראלי, 18 במאי 2024
↑  יוסי יהושוע, יואב זיתון, עינב חלבי, דיווח: ניסיון לחסל את מח"ט חמאס ברפיח - דקות לאחר הפסיקה בהאג, באתר ynet, 24 במאי 2024
↑  אליאור לוי, מתגברות העדויות: בכיר בחמאס שישראל ניסתה לחסל - עדיין חי, באתר כאן – תאגיד השידור הישראלי, 11 ביוני 2024
↑  אליאור לוי, אחרי שני עשורים: חמאס יוצא לדרך חדשה, באתר ynet, 23 באוקטובר 2016
בורגרס בר

| --- | --- |

 נתונים כלליים
 תקופת הפעילות:  1999–הווה (כ־26 שנים) 
 מיקום המטה:  ישראל 
 משרד ראשי:  ירושלים, ישראל ישראל
 בעלות:  ישראל ניזרי ויוני מלכה
 ענפי תעשייה:  אוכל
 מוצרים עיקריים:  המבורגר 
 עובדים:  כ-1,000 (2014)
  
 www.burgersbar.co.il
 
בורגרס בר המושבה בע"מ היא רשת מזון מהיר ישראלית המציעה ארוחות הכוללות לרוב המבורגר עם תוספות שונות. מוצרים נוספים אותם ניתן לקנות בסניפי הרשת: שניצלים, חזה עוף, טבעות בצל, צ'יפס, המבורגר טבעוני, סלטים ושתייה.
נכון לשנת 2023, לרשת יש 40 סניפים ברחבי הארץ - 17 מהם בירושלים. כל סניפי הרשת פועלים במודל של זכיינות - הזכיין משלם לרשת דמי זיכיון חודשיים וכן תמלוגים באחוזים מהמכירות.
הרשת שונה מרשתות המבורגרים אחרות בכך שבמקום להציע ללקוח מנות מובנות מראש, ברשת זו המנה נעשית ומורכבת בהתאמה אישית על פי דרישות הלקוח במקום.
היסטוריה

רשת בורגרס בר החלה את דרכה בשנת 1999 כמסעדת המבורגרים בשכונת המושבה הגרמנית בירושלים, אותה הקימו טל רוזן ויוני מלכה, זמן קצר לאחר שחרורם משירות בצה"ל. לאחר זמן מה הצטרף אליהם ישראל ניזרי.
בהמשך פתחה הרשת מספר סניפים בארצות הברית, אך הם נסגרו כעבור מספר שנים. נכון ל-2025, לחברה סניף אחד בניו יורק, מלבד לסניפים בארץ.
כשרות

כל סניפיה של הרשת הם בעלי תעודת כשרות. לחלק מסניפי הרשת, במיוחד בירושלים ובסביבתה, יש כשרות בד"ץ.
בשנים 2015 ו-2017, בתשעת הימים, השיקה החברה תפריט מיוחד ללא-בשר עבור הציבור שאינו אוכל בשר בתקופה זו.
הערות שוליים

1 2  נורית קדוש, התיאבון גדל: בורגרס בר פותחת סניפים בפריז ובלונדון, באתר כלכליסט, 16 בספטמבר 2014
1 2  רות עפרי טאוב, רשת בורגרסבר משיקה תפריט דגים מיוחד לתקופת תשעת הימים, באתר "המגזר", 9 ביולי 2015
1 2  רשת בורגרס בר משיקה סניף חדש באילת, באתר Wines Israel,‏ 28 באוגוסט 2015
↑  עדיה פיטרמן, מודל הזכיינות: חלק זוכים, אחרים בוכים, באתר הארץ, 29 באוגוסט 2010
↑  רשת בורגרס בר משיקה סניף חדש, באתר המרכז לקידום זכיינות בישראל, 10 בנובמבר 2014
בורגרס בר במושבה הגרמנית וריחוף מרתק על הסגוואי בין חומות העיר העתיקה בירושלים, באתר סלונה, 29 בספטמבר 2014
↑  דני קליין, Burgers Bar in Cedarhurst (5 Towns) Has Closed, באתר yeahthatskosher, ‏3 ביוני 2013
↑  יוסף לוין, בורגרס בר בסניפי מהדרין חדשים, באתר "לדעת", 5 ביולי 2015
מוחמד אל-בורייכ

מוחמד אבראהים אל-בורייכ (בערבית: محمد إبراهيم البريك בתעתיק: מחמד אבראהים אלבריכ; נולד ב-15 בספטמבר 1992 בריאד שבערב הסעודית) הוא כדורגלן סעודי המשחק בעמדת המגן הימני בקבוצת אל-הילאל מליגת העל הסעודית ובנבחרת ערב הסעודית.
קריירת מועדונים

אל-בורייכ גדל במחלקת הנוער של אל-הילאל.
ב-29 בינואר 2015 הושאל למשך חצי עונה לא-ראא'ד מליגת העל הסעודית. הוא ערך 13 הופעות ליגה במדי המועדון.
בתום תקופת ההשאלה חזר אל-בורייכ לאל-הילאל.
קריירה בינלאומית

ב-24 באוגוסט 2016 ערך אל-בורייכ את הופעת הבכורה שלו בנבחרת ערב הסעודית, בניצחון 0–4 על נבחרת לאוס במשחק ידידות. ב-7 באוקטובר 2017 הבקיע את שער הבכורה שלו בנבחרת, בניצחון 2–5 על נבחרת ג'מייקה במשחק ידידות.
הוא היה חלק מסגל נבחרת ערב הסעודית במונדיאל 2018, בו ערך שלוש הופעות, ובגביע אסיה 2019, בו ערך ארבע הופעות.
נכלל בסגל נבחרת ערב הסעודית לטורניר מונדיאל 2022.
תארים

אליפות ערב הסעודית (5): 2016/2017, 2017/2018, 2019/2020, 2020/2021, 2021/2022
גביע המלך הסעודי (2): 2017, 2019/2020
הסופר קאפ הסעודי (3): 2015, 2018, 2021
גביע יורש העצר הסעודי (1): 2015/2016
ליגת האלופות האסיאתית (2): 2019, 2021
הערות שוליים

↑  الرائد يضم بريك الهلال באתר Makkah Newspaper, ‏ 29 בינואר 2015 (בערבית)
↑  قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
| נבחרת ערב הסעודית – מונדיאל 2018 |
| --- | --- | --- |
|  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי |  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי | ערב הסעודית |
| נבחרת ערב הסעודית – מונדיאל 2022 |
| --- | --- | --- |
|  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר |  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר | ערב הסעודית |
| נבחרת ערב הסעודית – גביע אסיה בכדורגל 2023 |
| --- | --- | --- |
|  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 חאג'י • 15 אל-ח'ייברי • 16 א-נג'עי • 17 תמבכתי • 18 גריב • 19 חאמד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 יחיא • 26 אל-גאמדי • מאמן: מאנצ'יני |  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 חאג'י • 15 אל-ח'ייברי • 16 א-נג'עי • 17 תמבכתי • 18 גריב • 19 חאמד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 יחיא • 26 אל-גאמדי • מאמן: מאנצ'יני | ערב הסעודית |
עומר דרור

| --- | --- |

דרור (2015)
 לידה:  1 באוגוסט 1993 (בן 31) ארצות הברית
 שם לידה:  איזק עומר דרור 
 מדינה:  ישראל ישראל
 תקופת הפעילות:  מ-2008
 בן או בת זוג:  נאיה פדרמן (2021–2023) 
 פרופיל ב-IMDb
 
עומר דרור (נולד ב-1 באוגוסט 1993) הוא שחקן, זמר ודוגמן ישראלי.
ביוגרפיה

דרור נולד לרלי (לבית עבאדי) וארז דרור בארצות הברית. ב-1994 משפחתו עלתה לישראל. גדל בהתנחלות ניל"י שבשומרון. למד בתיכון עירוני א' שבמודיעין במגמת תיאטרון. שירת בתיאטרון צה"ל של חיל החינוך.
קריירה

בשנים 2011–2013 שיחק בסדרת הילדים והנוער "אליפים", שזכתה בפרס האקדמיה הישראלית לטלוויזיה, בתפקיד מיכה, חברו הטוב של גדי.
בשנת 2012 דגמן עבור חברת ההלבשה הישראלית TNT. בחודשי הקיץ שיחק במחזמר "נמו בספארי" בתור נמו.
בשנת 2013 החל להנחות את התוכנית "הבנים והבנות" בערוץ הילדים, לצד אסף הרץ. באותה שנה השתתף בסרט "מקובלות" בתור בועז. בנוסף, דרור נבחר לאחד הפרזנטורים של חברת האופנה הישראלית קסטרו. כמו כן, באותה שנה הופיע במופע משותף עם השחקן אסף הרץ.
בשנת 2014 השתתף בסדרה "מועדון החנונים" בערוץ זום בתור תום. בנוסף, שיחק בעונה הרביעית והחמישית של "גאליס" בערוץ הילדים, בתפקיד ארז בראל. כמו כן, הצטלם למגזין האופנה "DAMAN", והשתתף בפסטיגל הראשון שלו "משחקי הפסטיגל".
בשנת 2014 השתתף בסרט על חייו של הזמר מייק ברנט, ובו גילם את מייק. את הסרט ביים הבמאי איתן פוקס. הסרט צולם בסתיו 2015 ויצא לאקרנים בפסטיבל קאן 2016.
ב-2015, בחנוכה השתתף דרור בפסטיגל השני שלו, "היי סקול פסטיגל". בנוסף באותה שנה התארח בתוכנית "גב האומה" בערוץ 10.
ב-2016 השתתף דרור בחג החנוכה בפסטיגל השלישי שלו ברציפות, "היי סקול פסטיגל 2".
ב-2017 עלה לאקרנים הסרט "כמעט מפורסמת", בו שיחק לצד נועה קירל. באותה שנה החל להנחות בערוץ yes kids את השעשועון "אסקייפ". הוא גם החל לשחק בתיאטרון הבימה במחזה "סיפור אהבה בשלושה פרקים" בתפקיד אלאן.
מאז 2018 משחק בסדרה "כפולה" בתור בן חממה ובסדרה "מלכות" בתור שחף. בקיץ 2018 השתתף גם ב"כפולה: המופע" שהוצג בהיכל מנורה מבטחים.
בשנת 2021 השתתף בסדרה "מלכת היופי של ירושלים".
בשנת 2022 השתתף בעונה השמינית של "רוקדים עם כוכבים" בקשת 12 והיה השישי שהודח.
בשנת 2023 התארח בפרק הראשון של המיני-סדרה "עכשיו קרוב, יחד עם אסף הרץ.
חיים אישיים

דרור היה במערכת יחסים עם הדוגמנית שלומית מלכה.
בשנים 2017–2020 היה במערכת יחסים עם הדוגמנית מיכל פרס. [דרוש מקור]
בשנים 2021–2023 היה בזוגיות עם השחקנית נאיה פדרמן.
מתגורר בהרצליה.
פילמוגרפיה > קולנוע

| שנה | פרויקט | תפקיד | במאי |
| --- | --- | --- | --- |
| 2013 | מקובלות | בועז | מרקו כרמל |
| 2016 | מייק | מייק ברנט | איתן פוקס |
| 2017 | כמעט מפורסמת | תומר כרמי | מרקו כרמל |
| 2019 | המוסד | איתן | אלון גור אריה |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2011–2013 | אליפים | מיכה | תפקיד ראשי; שלוש עונות |
| 2011 | סבבבנט | עצמו | תפקיד אורח |
| 2012 | אליפים (אחד על אחד) | עצמו | תפקיד אורח |
| 2012 | אליפים (בקטנה) | עצמו | תפקיד אורח |
| 2013 | הפרעת קשב | עצמו | תפקיד אורח; עונה 1 פרק 16 |
| 2013 | כלוב הזהב | עצמו | תפקיד אורח; עונה 3 פרק 7 |
| 2013 | טקס נבחרי הילדים 2012 | עצמו | מנחה |
| 2013 | הבנים והבנות | עצמו | מנחה; עונה 1 |
| 2014 | מועדון החנונים | תום | תפקיד משני; עונה 1 |
| 2014 | גאליס | ארז בראל | תפקיד משני; עונות 4–5 |
| 2015 | גב האומה | עצמו | תפקיד אורח; עונה 2 פרק 13 |
| 2015 | נדחפים | עצמו | תפקיד אורח; עונה 1 |
| 2015 | מועדון החנונים | תום | תפקיד אורח; עונה 2 |
| 2015 | אנחנו במפה | גבע | תפקיד משני; עונה 2 |
| 2015 | הבנים והבנות | עצמו | תפקיד אורח; עונה 3 |
| 2016 | הצלצול האמיתי | עצמו | תפקיד ראשי; עונה 1 |
| 2016 | הבנים והבנות | עצמו | תפקיד אורח; עונה 4 פרק 11 |
| 2017 | בית הכלבים | עצמו | תפקיד אורח; עונה 1 פרק 7 |
| 2017 | אסקייפ | עצמו | מנחה |
| 2018–2020 | כפולה | בן חממה | תפקיד ראשי; 5 עונות |
פילמוגרפיה > תיאטרון

| שנה | פרויקט | תפקיד |
| --- | --- | --- |
| 2012 | הרפתקאות נמו | נמו |
| 2014 | אגדה של פסח | עצמו |
| 2014 | משחקי הפסטיגל | סטיל |
| 2015 | היי סקול פסטיגל | עומר |
| 2016 | היי סקול פסטיגל 2 | עומר |
| 2017 | סיפור אהבה בשלושה פרקים | אלן |
| 2018 | "כפולה - המופע" | בן חממה |
| 2021 | סאלח שבתי - המחזמר | זיגי |
| 2024 | פיטר פן וונדי | פיטר פן |
הערות שוליים

↑  ערן סויסה, נינט ורן דנקר בפגישה מחודשת, באתר ישראל היום, 19 באפריל 2015
↑  עכשיו קרוב: אסף הרץ ועומר דרור בשיחה אישית, באתר www.hidabroot.org
↑  ערן סויסה, לאחר שנתיים ביחד: שני השחקנים נפרדו, באתר ישראל היום, 29 במאי 2023
פהד אל-מוואלד

פהד מוסאעד אל-מוואלד (בערבית: فهد مساعد المولد; נולד ב-14 בספטמבר 1996) הוא כדורגלן סעודי, המשחק בעמדת החלוץ בא-שבאב.
קריירת מועדונים

אל-מוואלד התחיל את הקריירה שלו בקבוצת הילדים של אל-איתיחאד. בעבר אף נבחן בברצלונה, אך לא הצטרף לקבוצה. ב-7 בפברואר 2012, אל-מוואלד ערך את הופעת הבכורה שלו בקבוצה הבוגרת במשחק הליגה נגד אל-ראאד, כאשר טרם מלאו לו 16 שנים. בעונת 2012/2013, אל-מוואלד הפך לשחקן הרכב בקבוצה הבוגרת. ב-2 באוגוסט 2012, הבקיע את שער הבכורה שלו בקריירה בתיקו 2-2 נגד אל-ראאד. ב-19 בספטמבר 2012, הבקיע בניצחון 2–4 נגד גואנגג'ואו אוורגראנד במסגרת רבע גמר ליגת האלופות האסיאתית. אל-מוואלד סיים את עונת הבכורה שלו בקבוצה הבוגרת עם 10 שערים ב-26 משחקים בכל המסגרות.
לקראת מונדיאל 2018, הוחלט להשאיל מספר שחקן מהליגה הסעודית לקבוצות מליגת העל הספרדית, על מנת שייסתגלו לקצב המשחק המהיר הצפוי להם במונדיאל. עקב כך, בינואר 2018, אל-מוואלד הושאל ללבאנטה. ב-7 במאי 2018, ערך את הופעת הבכורה שלו בקבוצה בניצחון 0–3 נגד לגנס. בסיום העונה, אל-מוואלד חזר לאל-איתיחאד.
קריירה בינלאומית

ב-14 באוקטובר 2012, אל-מוואלד זומן לראשונה לסגל נבחרת ערב הסעודית בניצחון 2–3 נגד הרפובליקה של קונגו. ב-9 בינואר 2013, כבש את שער הבכורה שלו בנבחרת בניצחון 0–2 נגד תימן במסגרת גביע המפרץ 2013.
אל-מוואלד השתתף עם הנבחרת בגביע אסיה בכדורגל 2015, מונדיאל 2018, גביע אסיה בכדורגל 2019.
נכלל בסגל נבחרת ערב הסעודית לטורניר מונדיאל 2022, אולם נגרע ממנו לאחר שהושעה על-ידי הסוכנות העולמית נגד סמים בספורט.
נכלל בסגל נבחרת ערב הסעודית לטורניר גביע אסיה 2023, אולם בהמשך נגרע מהסגל.
תארים

גביע המלכים: 2013, 2018
גביע כתר הנסיך: 2016/2017
ה-MVP בגביע המלכים: 2013
הערות שוליים

↑  قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
↑  المدير الفني "إيرڤي رينارد" يستبعد "فهد المولد"، ويستدعي "نواف العابد" في القائمة المشاركة في كأس العالم FIFA قطر ٢٠٢٢ בחשבון הטוויטר הרשמי של נבחרת ערב הסעודית, 13 בנובמבר 2022 (בערבית)
↑  مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)
| נבחרת ערב הסעודית – מונדיאל 2018 |
| --- | --- | --- |
|  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי |  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי | ערב הסעודית |
אריה מוסקונה

| --- | --- |

 לידה:  29 ביולי 1947  (בן 77) בולגריה בולגריה
 מדינה:  ישראל ישראל
 תקופת הפעילות:  מ-1971
 עיסוק:  שחקן, זמר
 פרסים והוקרה:  פרס אופיר לשחקן הראשי הטוב ביותר (1991)  פרס אופיר לשחקן המשנה הטוב ביותר (1997) 
 פרופיל ב-IMDb
 
אריה מוסקונה (נולד ב-29 ביולי 1947‏) הוא שחקן, מדבב וזמר ישראלי, זוכה שני  פרסי אופיר: האחד  לשחקן הראשי על תפקידו בסרט של יעקב גולדווסר "מעבר לים" והשני  לשחקן משנה על תפקידו ב"עפולה אקספרס".
ביוגרפיה

אריה מוסקונה נולד בבולגריה ועלה עם משפחתו לישראל בשנת 1948. הוא למד בכפר הירוק.
קריירה > קריירת שירה

במהלך שירותו הצבאי הצטרף בשנת 1967 ללהקת פיקוד צפון והשתתף בתוכניתה ה-14 של הלהקה, "שמח בצפון". כמו כן הופיע גם בלהקת גולני.
לאחר שחרורו מהצבא היה חבר בלהקת פיקוד דיזנגוף. בשנות ה-70 הקליט מספר שירים בולטים כמו "לבוא הביתה", אותו כתב יחד עם מוטי גלעדי, ו"אילאיל" אותו הלחין למילותיו של שאול טשרניחובסקי.
בשנת 1983 ביצע חידוש לשיר "(another brick in the wall (part 2" מתוך החומה של להקת פינק פלויד בעברית ביחד עם הזמרת מרגלית אנקורי (השיר תורגם כ"מי צריך את בית הספר") במסגרת מופע לילדים בשם "עדלאידע 83". הגרסה העברית נכתבה על ידי אהוד מנור.
בשנת 1986 שר את שיר הפתיחה של סדרת הטלוויזיה החינוכית, טוב טוב הגמד.
בשנת 1990 הוציא אלבום סולו ראשון בשם "אין כיסוי".
לאורך השנים הוא הרבה להופיע עם שירי שנות ה-60 ובעיקר שירי רוק ונשמה אמריקאיים ובריטיים. כיום ממשיך מוסקונה להופיע על הבמות עם להקת "חבל על הזמן" ומבצע בעיקר קאברים של שירים משנות השישים.
קריירה > קריירת משחק

מוסקונה שיחק בסדרה חדווה ושלומיק, כמו כן שיחק במספר רב של סרטים ישראליים (יותר מ-30 סרטים) בשנות ה-70 (ביניהם ב"קזבלן", מבצע יונתן, צ'רלי וחצי) וכן בשנות ה-80 ושנות ה-90. הופיע גם בתוכניות טלוויזיה לילדים בניהם "הופה היי". גילם את כאילו בתוכנית הילדים "המחסן של כאילו", אשר שודרה בערוץ הילדים בכבלים. בעקבות ההצלחה הרבה של סדרה זו, גילם את דמותו של "כאילו" גם בשני מופעים לילדים.
במהלך הקריירה הארוכה שלו, זכה מוסקונה פעמיים בפרס אופיר. בשנת 1991 זכה בפרס שחקן השנה עבור השתתפותו בסרט "מעבר לים", ובשנת 1997 זכה בפרס שחקן המשנה עבור השתתפותו בסרט "עפולה אקספרס". בשנת 2000 שיחק ב"שמש" בעונה הרביעית בתור "מרכוס" המנהל החדש של אימפריית השמש, וכן בעונה השנייה והשישית. ב-2008 שיחק ב"דני הוליווד", ובשנת 2010 שיחק בעונה השנייה של הסדרה "עבודה ערבית", בשנת 2011 שיחק בתוכנית הילדים "בלוגי", בשנת 2012 שיחק בסדרה "גאליס" בתפקיד סיימון, סבא של נינה (ליאור כהן) ובשנת 2013 שיחק מוסקונה במחזמר אלדין לצד הראל סקעת ושירי מימון. בשנת 2014 שיחק בסדרה "70 מיליון סיבות לעושר" בתפקיד מנשה פירר, בעל משרד עורכי דין ואביה של שרי. בנובמבר–דצמבר 2015 השתתף בהיי סקול פסטיגל בתפקיד מנהל "תיכון גל". ב-2017 השתתף בסדרת הדרמה "מתים לרגע" ב-HOT. ב-2018 השתתף בסדרה צומת מילר בתור אבא של גולן.
קריירה > קריירה בתיאטרון

מוסקונה מככב גם בהצגות תיאטרון. ב-1985 גילם את דמות האב בהצגת "משחיז הסכינים הסיני". ב-1998 גילם בתיאטרון חיפה את איש העסקים וייסקופ במחזה "גטו" מאת יהושע סובול. בתיאטרון הבימה שיחק ב-2003 את עורך דין זקהיים ב"קופסה שחורה", ב-2005 הופיע ב"זמן אמת" מאת יהושע סובול ושנה אחר כך שיחק את אביה של דורותיאה ב"תקופת הסתגלות" מאת טנסי ויליאמס. משנת 2019 מופיע בהצגת הבידור "זקנים חסרי מנוח" לצד זאב רווח ועירית ענבי.
קריירה > קריירת דיבוב

בשנת 1986 שר את שיר הפתיחה של הסדרה "טוב טוב הגמד". ב-1988 דיבב את קולונל האטי הפיל ב"ספר הג'ונגל", ואת טיטו ב"אוליבר וחבורתו". מאוחר יותר דיבב את פיט השחור בחלק מסרטוני מיקי מאוס וב-1991 את ג'ים העורב ואת קייסי ג'וניור בסרט "דמבו הפיל המעופף". בשנת 1992 דיבב דמויות שונות בסדרה "אגדות המלך שלמה" ואף דיבב את רה בקלטת "דו רה מי פה". בשנת 2006 דיבב בעברית את מייטר בסרט "מכוניות" ("מַטוֹר" בדיבוב העברי), אותו שב לדבב גם בסרטי ההמשך "מכוניות 2" ו"מכוניות 3", וכן בסרט הקצר "מטור ואור הרפאים" ובסרטוני "מכוניות מצוירות: הצ'יזבטים של מטור" ששודרו בישראל בערוץ דיסני.
פילמוגרפיה > קולנוע

מלכת הכביש (1971)
סלומוניקו (1972)
קזבלן (1973) – בתפקיד נער מנערי קזבלן
צ'רלי וחצי (1974) – בתפקיד מלצר במסעדה
יהלומים (1975)
גבעת חלפון אינה עונה (1976) – בתפקיד שולקה
מבצע יונתן (1977) – בתפקיד בן משפחת בלום שנשאר בארץ
חייך, אכלת אותה (1980) – סרט מתיחות
האיש שבא לקחת (1982)
קומפוט נעליים (1985) – בתפקיד לנסקי
סוף שבוע מטורף (1986)
המובטל בטיטו (1987) – בתפקיד גדליה
מקום ליד הים (1988) – בתפקיד אדר
תלווה לי את אשתך (1989)
המיועד (1990) – בתפקיד אמרגנו המפולפל של שמעיה בן-דוד
נשיקה במצ"ח (1990) – בתפקיד קולומבו
מעבר לים (1991) – בתפקיד מנחם גרינברג
טיפת מזל (1992) – בתפקיד מרקו
מחפשת בעל על ארבע (1993)
מקס ומוריס (1994) בתפקיד זביש הפולני
בידיים טובות (1994)
לילסדה (1995) – בתפקיד ריקי
זולגות הדמעות מעצמן (1996)
עפולה אקספרס (1997)
חובו של אהרון כהן (1999)
The Holy Land ‏ (2001)
אסקימו לימון 9 (2001)
סיפורי בית קפה (2003)
הכל מתחיל בים (2008) בבימוי של איתן גרין
אהבה בשלייקס (2019)
מאמי (2019)
פילמוגרפיה > סדרות טלוויזיה

חדוה ושלומיק (1971)
הופה היי (1992) – דמויות שונות ובהן: דודו של אבי שהיה רס"ר משמעת בחיל הים וטכנאי קטרים.
המחסן של כאילו (1992–1997) – בתפקיד "כאילו"
שמש (2000) – בתפקיד מרכוס עמק, מנהל המסעדה מטעם הקוריאנים
החצר (2003) – בתפקיד ר' משולם, הגביר הנדבן
מעורב ירושלמי (2003)
דני הוליווד (2007–2008) – בתפקיד עזריאל באום
עבודה ערבית – בתפקיד יוס'קה מוועד הבית
בלוגי (2011) – בתפקיד ברוך הסב, אשר עובד כהיסטוריון במוזיאון לונדוני
גאליס (2012) – בתפקיד סיימון איש הצבא הרשע
70 מיליון סיבות לעושר (2014) – בתפקיד מנשה פירר, בעל משרד עורכי דין המסובך בפלילים.
מתים לרגע (2017) – חולה.
צומת מילר (2018) – גרשון.
פילמוגרפיה > תיאטרון ומופעי בידור

שמח בנמל (1971)
אירמה לה דוס מיפו (1971)
פרפר בתוך אגרוף
מחסן ההפתעות (1995) – בתפקיד "כאילו" מהתוכנית "המחסן של כאילו"
גטו (1998)
אנני (2000)
מאמי (אופרת רוק) (1987 ו-2002)
המחסן של כאילו (2005)
מסביב לעולם בשמונים יום (2012)
היי סקול פסטיגל (2015)
סאלח שבתי (2018)
זקנים חסרי מנוח (2019)
אלבומים בהם השתתף

בני בום (1978) – השיר הידוע ששר מתוך המופע "הכל בסדר".
מאמי (1987)
אין כיסוי, 1990 – תקליט סולו ראשון
הערות שוליים

↑  לפי אתר "אישים". לפי אתר "מומה", 1952
↑  עמית שהם, רוקנרול בקול רם, חדשות, 22 בנובמבר 1990
↑  אורית הראל, אריה בקיץ, מעריב, 7 ביוני 1985
| פרס אופיר לשחקן הראשי הטוב ביותר |
| --- | --- | --- |
| 1990–2010 | משה איבגי (1990) • אריה מוסקונה (1991) • שולי רנד (1992) • שאול מזרחי (1993) • שמיל בן ארי (1994) • משה איבגי (1995) • עמוס לביא (1996) • אסי דיין (1997) • יורם חטב (1998) • ניר לוי (1999) • אקי אבני (2000) • ליאור אשכנזי (2001) • זאב רווח (2002) • אריה אליאס (2003) • שולי רנד (2004) • אורי גבריאל (2005) • אסי דיין (2006) • ששון גבאי (2007) • מיכאל מושונוב (2008) • סשה אגרונוב (2009) • אדיר מילר (2010) |  |
| 2011 ואילך | שלמה בראבא (2011) • רועי אסף (2012) • מכרם ח'ורי (2013) • זאב רווח (2014) • רועי אסף (2015) • מוריס כהן (2016) • ליאור אשכנזי (2017) • נוה צור (2018) • ערן נעים (2019) • שי אביבי (2020) • אלכס בכרי (2021) • ששון גבאי (2022) • רועי ניק (2023) • שאדי מרעי (2024) |  |
| פרס אופיר לשחקן המשנה הטוב ביותר |
| --- | --- | --- |
| 1990–1999 | ששון גבאי (1991) • שרון אלכסנדר (1992) • אסטבן גוטפריד (1993) • עמוס לביא (1994) • שמואל סגל (1995) • יגאל נאור (1996) • אריה מוסקונה (1997) • עמוס לביא (1998) • מוסקו אלקלעי (1999) |  |
| 2000–2009 | יוסף שילוח (2000) • מוני מושונוב (2001) • איתי תורג'מן (2002) • אלון אבוטבול (2003) • משה איבגי (2004) • אסי דיין (2005) • צחי גראד (2006) • סאלח בכרי (2006) • שמיל בן ארי (2008) • זהר שטראוס (2009) |  |
| 2010–2019 | מיכאל מושונוב (2010) • ליאור אשכנזי (2011) • גל פרידמן (2012) • צחי הלוי (2013) • ששון גבאי (2014) • נורמן עיסא (2015) • תומר קאפון (2016) • עמי סמולרצ'יק (2017) • דב גליקמן (2018) • דובר קוסאשווילי (2019) |  |
| 2020 ואילך | נועם אימבר (2020) • איהאב אליאס סלאמה (2021) • שמואל וילוז'ני (2022) • דרור קרן (2023) • יעקב זדה-דניאל (2024) |  |
| --- | --- |
בקרת זהויות :  NLI: 987007312086805171  BnF: cb165288592 (data)  GND: 1061668738  ISNI: 0000 0003 8178 8364  LCCN: no2011029093  MusicBrainz: 29b5d2f5-abb7-404e-8d3c-39df44c873a8  VIAF: 311644932   WorldCat (עם VIAF): 311644932 
אריה מוסקונה (מימין), דפנה רכטר (באמצע) ומילי אביטל (משמאל), בסרטו של יעקב גולדווסר, "מעבר לים", 1991